《次九弟阻雪不得游云居》
宋代·李彭

忆女垂九龄，寻幽非旧常。两鬓忽如棘，歌声类蒙庄。

山色故无恙，老者须眉苍。载之著车后，谁言山路长。

每逢胜绝处，赋诗要难忘。大雪渺空旷，清境讵可望。

烛龙何时来，衔曜发晖光。长怀亦云极，烟渚闻鹙鸧。

作者简介：李彭，约公元一o九四年前后在世，字商老，南康军建昌（今江西永修县）人，江西诗派诗人。生卒年均不详，约宋哲宗绍圣初前后在世。博览群书，诗文富赡，为江西派大家。曾与苏轼、张耒等唱和。甚精释典，被称为“佛门诗史”。生平事迹不可考。